system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Günter Grass?
assistant
Günter Grass () a fost un scriitor, sculptor, pictor și grafician german. Grass a fost membrul grupului Grupul 47 și este considerat unul din cei mai importanți autori de limbă germană ai prezentului. Cărțile sale au fost traduse în numeroase limbi. În anul 1999 a fost distins cu Premiul Nobel pentru Literatură.

Lirica sa abstractă cultivă umorul, expresia șocantă, calamburul.
Romanele sale de critică socială sunt novatoare prin tehnica narativă, iar viziunea asupra lumii unește absurdul grotesc cu miticul și arhetipalul.

Date biografice 
Günter Grass s-a născut în orașul Danzig (actualmente Gdańsk, Polonia). Era fiul lui Willy Graß (n. 1899 – d. 1979), etnic german protestant, și al Helenei Grass (n. 1898 – d. 1954), romano-catolică de origine poloneză. Günter Grass a fost crescut în conformitate cu preceptele religiei catolice. Avea încă o soră, care s-a născut în 1930.
Günter Grass a urmat gimnaziul Conradinum în Danzig. S-a oferit voluntar în cadrul serviciului Kriegsmarine, în 1943 devine Luftwaffenhelfer, se înrolează în Reichsarbeitsdienst, iar în noiembrie 1944, la 17 ani, s-a înrolat în Waffen-SS, trupa paramilitară de elită a SS. A fost rănit la picior și luat prizonier de americani la 20 aprilie 1945. 

După eliberare, a fost cioplitor în piatră pentru morminte, ceea ce avea să-i slujească drept mijloc de subzistență în timpul studenției (la grafică și sculptură) în Düsseldorf și Berlin. A mai fost traficant pe piața neagră și baterist într-o formație de jazz. De asemenea, el a lucrat în calitate de autor și a călătorit în mod frecvent. S-a căsătorit în 1954, iar din anul 1960 a locuit la Berlin, precum și temporar în landul Schleswig-Holstein. Divorțat în 1978, s-a recăsătorit anul următor. Între anii 1983 - 1986 a deținut președinția Academiei de Arte din Berlin.

Opere

Romane, nuvele și povestiri 

 Trilogia Danzigului
 Die Blechtrommel („Toba de tinichea”. ISBN 978-973-46-0598-9.), roman, 1959
 Katz und Maus („Pisica și șoarecele”. ISBN 978-973-46-1296-3.), nuvele, 1961
 Hundejahre („Ani de câine”), roman, 1963
 örtlich betäubt („Anestezie locală”. ISBN 978-973-46-1090-7.), roman, 1969
 Aus dem Tagebuch einer Schnecke („Din jurnalul unui melc”), roman, 1972
 Der Butt („Calcanul”), roman, 1977
 Das Treffen in Telgte („Întâlnire în Telgte”), proză scurtă, 1979
 Kopfgeburten oder Die Deutschen sterben aus („Rubrica nașteri sau germanii sunt pe moarte”), proză scurtă, 1980
 Die Rättin („Șobolanul”), roman, 1986
 Unkenrufe („Apel către broasca râioasă”), povestire, 1992
 Ein weites Feld („Un câmp larg”), roman, 1995
 Mein Jahrhundert („Secolul meu”, ISBN 978-973-46-1922-1.), roman, 1999
 Im Krebsgang („În mers de crab”, ISBN	978-973-46-3895-6.), nuvelă, 2002
 Beim Häuten der Zwiebel („Decojind ceapa”), memorii, 2006
 Die Box („Caseta”), roman, 2008
 Unterwegs von Deutschland nach Deutschland. Jurnal 1990. („Călătorie în Germania, din Germania”, ISBN 978-973-46-2834-6.), memorii, 2009
 Grimms Wörter. Eine Liebeserklärung. („Cuvintele Fratilor Grimm”, ISBN 978-973-46-3636-5.), memorii, 2010

Drame 
 Die bösen Köche. Ein Drama. („Bucătăriile răulu”), teatru, 1956
 Hochwasser. Ein Stück in zwei Akten. („Inundațiile. O piesă în două acte”), teatru, 1957
 Onkel, Onkel. Ein Spiel in vier Akten. („Unchiul, unchiul. O piesă în patru acte”), teatru, 1958
 Noch zehn Minuten bis Buffalo. Ein Spiel in einem Akt., teatru, 1958
 Die Plebejer proben den Aufstand. Ein deutsches Trauerspiel. („Plebeul de revoltă. O tragedie germană”), teatru, 1966

Lirică 
 Die Vorzüge der Windhühner („Avantajele găinilor-giruetă”), 1956
 Gleisdreieck., poezii, 1960
 Ausgefragt („Întrebat”), 1967
 Gesammelte Gedichte, 1971
 Letzte Tänze, 2003
 Lyrische Beute, 2004
 Dummer August., 2007
 Was gesagt werden muss, 2012
 Europas Schande, 2012.
 Eintagsfliegen, 2012
 Poesiealbum 302., Märkischer Verlag, Wilhelmshorst 2012, ISBN 978-3-943708-02-8.

Diverse 
 Über das Selbstverständliche („Despre ce e evident”.), discursuri-articole-scrisoare deschisă-comentarii, 1968
 Der Bürger und seine Stimme. Reden, Aufsätze, Kommentare („Cetățeanul și vocea lui”.) Discursuri-eseuri-comentarii, 1974
 Denkzettel - Politische Reden und Aufsätze 1965 - 1976 Discursuri politice și eseuri 1965-1976, eseuri, 1978
 Widerstand lernen: Politische Gegenreden 1980-1983 („Studiu de rezistență. Discursuri politice 1980-1983”), eseuri, polemici politice, 1984
 Zunge zeigen („Limba. Un jurnal din desene”.), jurnal, 1988

Referințe

Legături externe 
 Günter Grass – biografie
 Poezii de Günter Grass în românește

Articole biografice
 „Aparatul de fotografiat“ al lui Günter Grass, 12 octombrie 2010, Simona Chițan, Adevărul
 Günter Grass, prins între două Germanii , 11 iulie 2012, Gabriela Lupu, România liberă

Nașteri în 1927
Nașteri pe 16 octombrie
Decese în 2015
Decese pe 13 aprilie
Atei
Autobiografi
Cetățeni naturalizați în Germania
Laureați ai Premiului Nobel pentru Literatură
Laureați germani ai Premiului Nobel
Oameni din Gdańsk
Personae non gratae
Poeți germani
Romancieri germani
Romano-catolici germani
Scriitori ai realismului magic
Socialiști germani